**Will Butcher** (s. 6. tammikuuta 1995 Sun Prairie, Wisconsin, Yhdysvallat) on yhdysvaltalainen jääkiekkopuolustaja, joka pelaa NHL-joukkue Minnesota Wildin organisaatiossa.

Butcheria Denverin yliopistojoukkueessa valmentaneen Jim Montgomeryn mukaan Butcherin peliäly on eliittitasolla ja hän on todella tasapainoinen pelaaja. Montgomeryn mukaan Butcher tekee loistavia päätöksiä kiekollisena ja on hyvä ylivoimapelaaja. Montgomery vertaa Butcheria pelityyliltään Andrei Markoviin. Hänet palkittiin vuonna 2017 koko NCAA:n parhaana pelaajana Hobey Baker Awardilla.

Ura
---

### Seuraura

#### Junioriura ja yliopistovuodet

Butcher pelasi Madison Capitolsin junioreissa, kun Sioux City Musketeers varasi hänet 110. pelaajana USHL:n varaustilaisuudessa 2010. Butcher ei kuitenkaan siirtynyt sinne, vaan pelasi loppukaudella 2010–2011 toisessa USHL-joukkueessa, Dubuque Fighting Saintsissa. Windsor Spitfires varasi hänet 195. pelaajana OHL:n varaustilaisuudessa 2011, mutta Butcher ei koskaan siirtynyt CHL:ään, jotta hän voisi pelata jatkossa Yhdysvaltain yliopistosarjoissa. Vuodet 2011–2013 Butcher oli Yhdysvaltain maajoukkueen kehitysohjelman mukana ja hän pelasi siellä mm. USHL-liigaa. Butcher pelasi vuonna 2012 myös CCM/USA Hockey All-American Prospects Gamessa.

Colorado Avalanche varasi Butcherin viidennellä kierroksella 123. pelaajana NHL:n varaustilaisuudessa 2013. Vuodet 2013–2017 hän kävi Denverin yliopistoa. Butcher voitti *Freshman -vuotensa* 2013–2014 päätteeksi NCHC:n mestaruuden. *Junior -vuotenaan* 2015–2016 hän toimi joukkueensa varakapteenina. Butcher oli tehoilla 9+23=32 sarjan toiseksi tehokkain puolustaja St. Cloudin Ethan Prow'n jälkeen sekä koko NCAA:n kolmanneksi tehokkain puolustaja. Hänet valittiin kauden päätteeksi NCHC:n ensimmäiseen tähdistökentälliseen.

*Senior -vuotenaan* 2016–2017 Butcher nousi Denverin kapteeniksi. Hän jakoi tehoilla 7+30=37 koko NCHC:n syöttöpörssin voiton UMD:n Alex Iadallon kanssa sekä voitti puolustajien pistepörssin. Butcher oli koko NCAA:n toiseksi tehokkain puolustaja Harvardin Adam Foxin jälkeen. Hän voitti kauden päätteeksi NCHC:n runkosarjan mestaruuden (Penrose Cup) sekä koko NCAA:n mestaruuden ja hänet valittiin finaaleiden tähdistökentälliseen. Butcher valittiin myös NCHC:n vuoden pelaajaksi, parhaaksi hyökkääväksi puolustajaksi ja ensimmäiseen tähdistökentälliseen. Hänet palkittiin myös koko NCAA:n parhaana pelaajana Hobey Baker Awardilla.

#### Ammattilaisura

Heinäkuussa 2017 Butcherin ilmoitettiin kieltäytyvän tekemästä sopimusta hänet varanneen Colorado Avalanchen kanssa ja siirtyvän elokuun puolivälissä rajoittamattomaksi vapaaksi agentiksi. Hän herätti kiinnostusta useissa eri NHL-seuroissa ja kävi neuvotteluita, kunnes Butcher teki elokuun lopulla kaksivuotisen ja 1,85 miljoonan dollarin arvoisen tulokassopimuksen New Jersey Devilsin kanssa.

Syksyn 2017 harjoitusleirin päätteeksi Butcher otti paikan Devilsin kauden 2017–2018 avauskokoonpanosta. Hän teki NHL-debyyttinsä näin ollen runkosarjan avauskierroksella 7. lokakuuta 2017 Colorado Avalanchea vastaan. Butcher sai ottelussa jääaikaa 12.45 minuuttia ja hän teki myös kolme syöttöpistettä, jolloin Butcherista tuli Devilsin seurahistorian ensimmäinen NHL-debyytissään kolme tehopistettä tehnyt puolustaja. Joukkue voitti ottelun lukemin 4–1 ja Butcherin toinen syöttöpiste jäi Jimmy Hayesin tekemän voittomaalin kakkossyöttöpisteeksi. Butcher valittiin ottelun ykköstähdeksi. Viiden ottelun jälkeen hän oli tehnyt kahdeksan syöttöpistettä, jolloin Butcherista tuli NHL:n historian ensimmäinen vähintään kahdeksan syöttöpistettä viidessä ensimmäisessä ottelussaan tehnyt tulokaspuolustaja. NHL-uransa avausmaalin Butcher teki 18. marraskuuta 2017 vieraissa Winnipeg Jetsia vastaan.

Butcherin peliote ja tehopisteet kuitenkin huononivat kausi kaudelta, ja lopulta heinäkuussa 2021 Devils kauppasi Butcherin ja viidennen kierroksen varausvuoroon vuodelle 2022 Buffalo Sabresiin vaihdossa tulevaisuuden lupauksiin. Butcher pelasi Buffalossa vain kauden 2021–2022 saavuttaen 37 ottelussa tehopisteet 2+6=8.

Kaudeksi 2022–2023 Butcher teki yksivuotisen sopimuksen Dallas Starsin kanssa. Hän pelasi koko kauden Dallasin farmijoukkueessa AHL-liigan Texas Starsissa. Seuraavaksi kaudeksi hän teki yksivuotisen sopimuksen Pittsburgh Penguinsin kanssa.

### Maajoukkueura

Butcher pelasi alle 20-vuotiaiden MM-kilpailuissa vuosina 2014 ja 2015, joista jälkimmäisessä turnauksessa hän toimi Yhdysvaltain varakapteenina. Valmennus valitsi Butcherin joukkueensa turnauksen yhdeksi kolmesta parhaasta pelaajsta. Hänet valittiin myös Yhdysvaltain Suomea vastaan pelatun avausottelun päätteeksi joukkueensa ottelun parhaaksi pelaajaksi.

Butcher pelasi myös alle 18-vuotiaiden MM-kilpailuissa vuosina 2012 ja 2013, joista ensimmäinen turnaus päättyi maailmanmestaruuteen ja jälkimmäinen hopeaan. Vuoden 2013 turnauksessa hän toimi Yhdysvaltain varakapteenina. Butcher valittiin Ruotsia vastaan pelatun puolivälieräottelun jälkeen joukkueensa ottelun parhaaksi pelaajaksi.

Butcher pelasi myös World U-17 Hockey Challengessa vuonna 2012, jolloin hän voitti hopeaa. Butcher jakoi kuudells syöttöpisteellään koko turnauksen puolustajien pistepörssin voiton Ruotsin Robert Häggin kanssa ja Yhdysvaltain sisäisen syöttöpörssin voiton J. T. Compherin kanssa.

Muuta
-----

Butcherin pikkuveli Mikey pelaa hyökkääjänä NOJHL-junioriliigan Soo Eaglesissa. Veljesten isä Joe Butcher on entinen yliopistokiekkoilija.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2010–2011 | Dubuque Fighting Saints | USHL | 2 | 0 | 2 | 2 | 0 | – | – | – | – | – |
| 2011–2012 | US NTDP | USHL | 31 | 2 | 8 | 10 | 4 | – | – | – | – | – |  |  |  |  |  |  | U18 | 6 | 0 | 0 | 0 | 2 |
| 2012–2013 | US NTDP | USHL | 26 | 3 | 10 | 13 | 2 | – | – | – | – | – |  |  |  |  |  |  | U18 | 7 | 2 | 2 | 4 | 2 |
| 2013–2014 | Univ. of Denver | NCHC | 38 | 8 | 8 | 16 | 8 | – | – | – | – | – |  |  |  |  |  |  | JMM | 5 | 2 | 3 | 5 | 2 |
| 2014–2015 | Univ. of Denver | NCHC | 38 | 4 | 14 | 18 | 8 | – | – | – | – | – |  |  |  |  |  |  | JMM | 5 | 0 | 1 | 1 | 0 |
| 2015–2016 | Univ. of Denver | NCHC | 39 | 9 | 23 | 32 | 19 | – | – | – | – | – | Ykköstähdistö |
| 2016–2017 | Univ. of Denver | NCHC | 43 | 7 | 30 | 37 | 18 | – | – | – | – | – | Ykköstähdistö |
| 2017–2018 | New Jersey Devils | NHL | 81 | 5 | 39 | 44 | 8 | 5 | 1 | 3 | 4 | 0 |  |  |  |  |  |  | MM | 10 | 1 | 2 | 3 | 0 |
| 2018–2019 | New Jersey Devils | NHL | 78 | 4 | 26 | 30 | 18 | – | – | – | – | – |
| 2019–2020 | New Jersey Devils | NHL | 56 | 4 | 17 | 21 | 6 | – | – | – | – | – |
| 2020–2021 | New Jersey Devils | NHL | 23 | 1 | 10 | 11 | 2 | – | – | – | – | – |
| 2021–2022 | Buffalo Sabres | NHL | 37 | 2 | 6 | 8 | 0 | – | – | – | – | – |
| 2022–2023 | Texas Stars | AHL | 65 | 6 | 37 | 43 | 16 | 4 | 0 | 0 | 0 | 2 |
| 5 kautta | yhteensä | NHL | 275 | 16 | 98 | 114 | 34 | 5 | 1 | 3 | 4 | 0 |
| 4 kautta | yhteensä | NCHC | 158 | 28 | 75 | 103 | 53 | – | – | – | – | – |

Lähteet
-------

* Will Butcher The Internet Hockey Databasessa (englanniksi)
* Will Butcher *Elite Prospects*. Everysport Media Group AB.  (englanniksi)

### Viitteet

1. 1 2  Ollonqvist, Marko: Pirupaidoilta todella kova ryöstö! – Lähes kaikkien hamuama yliopistotähti NJ Devilsiin *nhlsuomi.com*.  28.8.2017. Noste Media Oy. Viitattu 29.8.2017.
2. 1 2 3 4 5 6 7 8 9  Will Butcher *Elite Prospects*. Everysport Media Group AB.  (englanniksi)
3. ↑  All-American Prospects Game All-Time Roster *allamericanprospectsgame.com*. USA Hockey.  Arkistoitu 26.8.2016. Viitattu 29.8.2017. (englanniksi)
4. ↑  Will Butcher The Internet Hockey Databasessa (englanniksi)
5. ↑  Coloradolle karuja uutisia NHL:ssä – huippulupaus kieltäytyi tekemästä sopimusta seuran kanssa *suomikiekko.com*.  26.7.2017. Nordic Sport Media. Viitattu 29.8.2017.
6. ↑  Lukuisat NHL-seurat yliopistotähden perässä – "Päätöksessä saattaa kestää" *suomikiekko.com*.  22.8.2017. Nordic Sport Media. Viitattu 29.8.2017.
7. ↑  Devils agree to terms on a two-year entry-level deal with Will Butcher  28.8.2017. Newark, NJ:  New Jersey Devils. Viitattu 29.8.2017. (englanniksi)
8. ↑  Sadler, Emily: Devils’ Will Butcher has historic debut against Avalanche *sportsnet.ca*.  7.10.2017. National Hockey League. Viitattu 8.10.2017. (englanniksi)
9. ↑  Tähän temppuun ei pystynyt edes NHL-legenda Scott Niedermayer – superlupaus rikkoi debyytissään NHL-ennätyksen! *suomikiekko.com*.  8.10.2017. Nordic Sport Media. Viitattu 8.10.2017.
10. ↑  Colorado Avalanche – New Jersey Devils – October 7th, 2017 *NHL.com*.  7.10.2017. National Hockey League. Viitattu 8.10.2017. (englanniksi)
11. ↑  Superlupaus teki hurjan tempun, johon kukaan NHL:n historiassa ei ole pystynyt – "Hänellä tulee hitonmoinen NHL-ura" *suomikiekko.com*.  15.10.2017. Nordic Sport Media. Viitattu 15.10.2017.
12. ↑  New Jersey Devils – Winnipeg Jets – November 18th, 2017 *NHL.com*.  18.11.2017. National Hockey League. Viitattu 20.11.2017. (englanniksi)
13. ↑  CJ Turtoro: Will Butcher: The Future or the Past? SB Nation. Viitattu 11.1.2024. (englanniksi)
14. ↑
15. ↑  BEST PLAYER OF THE GAME SELECTED BY THE TEAM (pdf)  5.1.2015. IIHF.  Arkistoitu 5.1.2016. Viitattu 28.8.2017. (englanniksi)
16. ↑  Best Player of the Game Selected By the Team (pdf)  28.4.2013. IIHF. Viitattu 28.8.2017. (englanniksi)